

**Қазақстан Республикасы Президентінің 1996 жылғы 7 мамырдағы N 2975 Жарлығына өзгерістер енгізу туралы**

***Күшін жойған***

Қазақстан Республикасы Президентінің Жарлығы 2001 жылғы 13 ақпан N 557. Күші жойылды - ҚР Президентінің 2006.07.05. N 140 жарлығымен.

      1. "Қазақстан Республикасы Президентінің азаматтарға кешірім жасауды жүзеге асыру тәртібі туралы ережені бекіту туралы" Қазақстан Республикасы Президентінің 1996 жылғы 7 мамырдағы N 2975
 Жарлығына
 мынадай өзгерістер енгізілсін:

      жоғарыда аталған Жарлықпен бекітілген Қазақстан Республикасы Президентінің азаматтарға кешірім жасауды жүзеге асыру тәртібі туралы ережеге:

      1) 4-тармақ мынадай редакцияда жазылсын:

      "4. Комиссияны Мемлекет басшысы тағайындайтын төраға басқарады. Комиссияның құрамына лауазымы бойынша Бас Прокурор және Әділет министрі (олар болмаған жағдайда - аталған лауазымды тұлғалардың орынбасарлары) кіреді. Комиссияның құрамына Қазақстан Республикасы Парламентінің депутаттары, қоғамдық бірлестіктердің өкілдері және өзге де адамдар кіруі мүмкін";

      2) 9-тармақта "бір жыл" сөздері "алты ай" сөздерімен алмастырылсын;

      3) 17-тармақта:

      1) және 2) тармақшалар мынадай редакцияда жазылсын:

      "1) өлім жазасына кесілген адамдарға қатысты - Қазақстан

Республикасының Жоғарғы Сотына және Бас прокуратурасына;

      2) бас бостандығына айыруға және басқа жаза шараларына сотталған адамдарға қатысты - олардың орындалуын басқаратын органдарға жіберіледі.";

      3) тармақша алынып тасталсын;

      4) 11, 13, 15, 20-тармақтардағы "Азаматтық және кешірім жасау мәселелері жөніндегі бөлімі" деген сөздер "Мемлекеттік-құқық бөлімі" деген сөздермен алмастырылсын.

     2. Осы Жарлық қол қойылған күнінен бастап күшіне енеді.

*Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК